Държавен вестник, бр. 99, 2014 г., стр. 11

БРОЙ  99	
Д Ъ Р Ж А В Е Н  В Е С Т Н И К 	
СТР.  11  
МИНИСТЕРСКИ СЪВЕТ
ПОСТАНОВЛЕНИЕ № 374 
ОТ 25 НОЕМВРИ 2014 Г.
за приемане на Наредба за условията и реда 
за постигане сигурността на корабите, прис-
танищата и пристанищните райони
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за ус­
ловията и реда за постигане сигурността на 
корабите, пристанищата и пристанищните 
райони.
Министър-председател:  
Бойко Борисов
За главен секретар на Министерския съвет:  
Веселин Даков
НАРЕДБА
за условията и реда за постигане сигурността 
на корабите, пристанищата и пристанищните 
райони 
Г л а в а   п ъ р в а
ОБЩИ РАЗПОРЕДБИ
Чл. 1. (1) С наредбата се уреждат условията 
и редът за постигане сигурността на морските 
кораби, плаващи под българско знаме, мор­
ските пристанища и морските пристанищни 
райони на Република България чрез:
1. събиране, оценяване и обмен на ин­
формация по отношение на заплахите за 
сигурността;
2. определяне нива на сигурност;
3. създаване на организация за обявяване 
на опасност за сигурността и поддържането 
на комуникационна система за сигурността 
на корабите, пристанищата и пристанищните 
райони;
4. предотвратяване на неразрешен достъп 
до корабите, пристанищата, пристанищните 
райони и зоните с контролиран или забранен 
достъп;
5. предотвратяване на нерегламентирано 
внасяне на оръжие, общоопасни вещества и 
средства на борда на корабите и в пристани­
щата и пристанищните райони;
6. монтиране и поддържане на система 
за обявяване на опасност по сигурността 
при заплахи или инциденти, свързани със 
сигурността;
7. техническа и физическа охрана на прис­
танищата, пристанищните райони и корабите, 
плаващи под българско знаме;
8. планове за сигурността на корабите, 
пристанищата и пристанищните райони, изгот­
вени въз основа на оценките за сигурността;
9. провеждане на обучения, тренировки 
и упражнения във връзка с плановете за 
сигурност.
(2) Наредбата се прилага за всички мор­
ски кораби, морски пристанища и морските 
пристанищни райони, попадащи в обхвата 
на глава XI-2 на Международната конвенция 
за безопасност на човешкия живот на море 
от 1974 г., наричана по-нататък „Конвенция 
SOLAS“, Международния кодекс за сигурност 
на корабите и пристанищните съоръжения, 
наричан по-нататък „ISPS Code“, и Директива 
2005/65/ЕО на Европейския парламент и на 
Съвета от 26 октомври 2005 г. за повишаване 
на сигурността по пристанищата (ОВ, L 310 
от 2005 г.), наричана по-нататък „Директива 
№ 2005/65/ЕО“, в т. ч. за:
1. пътнически кораби, включително висо­
коскоростни пътнически плавателни съдове;
2. търговски кораби, включително висо­
коскоростни с бруто тонаж от 500 бруто тона 
и повече, в това число корабите, посещаващи 
корабостроителните, кораборемонтните и 
други предприятия;
3. плаващи сондажни платформи;
4. морските пристанища и специализирани­
те пристанищни обекти по чл. 111а и 111б от 
Закона за морските пространства, вътрешните 
водни пътища и пристанищата на Република 
България (ЗМПВВППРБ) на море, обслуж­
ващи корабите по т. 1 – 3, когато извършват 
международни плавания;
5. морските пристанищни райони, в които 
са разположени едно или повече пристанища и 
специализирани пристанищни обекти по т. 4.
(3) Разпоредбите на тази наредба се прила­
гат и за кораби, независимо от знамето, под 
което плават, когато плават към българско 
пристанище и са във вътрешните морски 
води и в териториалното море на Република 
България.
(4) Разпоредбите на тази наредба се прилагат 
и за корабите от клас А съгласно Наредба № 20 
от 2011 г. относно правилата за безопасност 
и стандартите за пътническите кораби (ДВ, 
бр. 73 от 2011 г.).
(5) Разпоредбите на тази наредба се прилагат 
и за зони извън границите на пристанищата 
и пристанищните райони по ал. 2, т. 4 – 5, в 
случай че оценката на сигурността ги опре­
деля като зони от значение за сигурността 
на пристанището или пристанищния район, 
както и за пристанища със специално пред­
назначение, които отговарят на изискванията 
на чл. 1, ал. 2, т. 4 и 5.
(6) Изпълнителният директор на Изпълни­
телна агенция „Морска администрация“ със 
заповед определя списъка на пристанищата 
по ал. 2, т. 4 и пристанищните райони по 
ал. 2, т. 5.